Ο **Αθλητικός Όμιλος Τρίτων Αθηνών**, γνωστός και ως **Τρίτων Σεπολίων**, είναι ελληνικό αθλητικό σωματείο που δραστηριοποιείται στην περιοχή των Σεπολίων της Αθήνας. Επίσημο έτος ίδρυσής του είναι το 1942  και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για ενήλικους άνδρες και γυναίκες, καθώς και υποδομής για νεαρούς αθλητές και αθλήτριες. Φυσική του έδρα είναι το ανοιχτό γήπεδο της Παιδικής Χαράς της οδού Δυρραχίου στα Σεπόλια. Καθώς η περιοχή δεν διαθέτει κλειστό γυμναστήριο, στους επίσημους αγώνες η ομάδα χρησιμοποιεί το Κλειστό Γυμναστήριο Στρέφη στα Εξάρχεια, χωρητικότητας 300 θέσεων.

Ίδρυση και έδρα
---------------

Το ανδρικό τμήμα καλαθοσφαίρισης του Τρίτωνα ιδρύθηκε το 1942 από μια ομάδα αθλητών του Πανελληνίου, εν μέσω της Γερμανικής Κατοχής. Αρχική πρόταση για την ονομασία ήταν η επωνυμία «Πελαργοί», ωστόσο τελικά ο Τρίτων οφείλει το όνομά του στο υποβρύχιο «Τρίτων», το οποίο βυθίστηκε από τους Ιταλούς κατά τη διάρκεια του Β' Παγκοσμίου Πολέμου. Για την επιλογή αυτή ο Τρίτωνας έχει τιμηθεί από το Πολεμικό Ναυτικό. Κεντρικό πρόσωπο στην ίδρυση ήταν ο Πόλυς Πολυτιμίδης, Αιγυπτιώτης Έλληνας που ήταν ιδρυτικό μέλος, πρόεδρος, παίκτης και προπονητής στην ιστορία του συλλόγου. Οι πρώτες ζυμώσεις έλαβαν χώρα στις αθλητικές εγκαταστάσεις του Πανελληνίου, ωστόσο ο νεοιδρυθείς σύλλογος εν τέλει δεν στεγάστηκε εκεί. Η ίδρυση έγινε στις 3 Σεπτεμβρίου του 1942, αλλά τα τυπικά βήματα πήραν κάποιο χρόνο, αφού το καταστατικό εγκρίθηκε το Νοέμβριο του 1943. Στις 31 Δεκεμβρίου 1943 ο σύλλογος αριθμούσε 112 μέλη, εκ των οποίων 98 αθλούμενα και 14 αρωγά.

Η πρώτη του έδρα ήταν ανοιχτό γήπεδο στις οδούς Τήνου και 3ης Σεπτεμβρίου, μεταξύ πλατείας Βικτωρίας και Αγίου Μελετίου. Στις αρχές της δεκαετίας του 1960 η ομάδα αναγκάστηκε να μεταφερθεί στα Σεπόλια, καθώς ο ιδιοκτήτης του οικοπέδου αποφάσισε να χτίσει πολυκατοικία.

Φυσική του έδρα σήμερα είναι τα ανοιχτά γήπεδα της Παιδικής Χαράς της οδού Δυρραχίου στα Σεπόλια. Καθώς εκεί πραγματοποίησε τα πρώτα του βήματα στο άθλημα ο μετέπειτα πρωταθλητής του ΝΒΑ Γιάννης Αντετοκούνμπο, τα γήπεδα ανακαινίστηκαν το καλοκαίρι του 2021 από το Δήμο Αθηναίων με τη συνεργασία και την στήριξη της Disney. Ο street artist same84 φιλοτέχνησε επίσης εκεί ένα υπερμεγέθες ολόσωμο πορτραίτο του Έλληνα αθλητή.

Τμήμα καλαθοσφαίρισης ανδρών
----------------------------

### Ιστορική αναδρομή

Η πρώτη διοργάνωση για την οποία έλαβε πρόσκληση ο Τρίτων διεξήχθη το Πάσχα του 1943. Στο αρχείο της ομάδας καταγράφονται συμμετοχές σε αγώνες μπάσκετ που διοργάνωσε στην κατοχική περίοδο η Ένωση Ελλήνων Αθλητών, που ίδρυσε ο Γρηγόρης Λαμπράκης. Στη συνέχεια ξεκίνησε να λαμβάνει μέρος στο Τοπικό Πρωτάθλημα Αθηνών-Πειραιώς. Για πρώτη φορά συμμετείχε σε Πανελλήνιο Πρωτάθλημα αμέσως μετά τον πόλεμο, το 1945-46. Σε αυτό κλήθηκε να αντιμετωπίσει τον Πανελλήνιο, το Σπόρτιγκ και τον εν τέλει τροπαιούχο Παναθηναϊκό.

Τις επόμενες δεκαετίες ο σύλλογος διαγωνίστηκε 11 φορές σε Πανελλήνιο Πρωτάθλημα και στην εξέλιξη αυτού, την Α' Εθνική Κατηγορία. Τελευταία φορά ήταν κατά την περίοδο 1978-79. Ήταν από τα πρώτα σωματεία που βάδισαν σε επαγγελματικά πρότυπα στις αρχές της δεκαετίας του 1960, χάρη στην οικονομική συνδρομή του Μπλούη Διακάκη και των αδελφών Λαναρά. Ιστορική υπήρξε η μεταγραφή του σέντερ Γιώργου Οικονόμου από τον Π.Α.Ο.Κ. στον Τρίτωνα (ο πρώτος Θεσσαλονικιός που αποκτήθηκε από αθηναϊκό σύλλογο). Άλλες μεταγραφές που προκάλεσαν αίσθηση ήταν αυτή του Αλέκου Κοντοβουνήσιου από το Παγκράτι και αυτή του Πέτρου Πετράκη από τον Άρη Θεσσαλονίκης. Ιστορικός προπονητής του Τρίτωνα την εποχή αυτή ήταν ο Κώστας Μουρούζης.

Σε ό,τι αφορά το θεσμό του Κυπέλλου Ελλάδος, ο Τρίτων συμμετείχε για πρώτη φορά τη χρονιά που θεσμοτεθήκε η διοργάνωση, κατά την περίοδο 1975-76 (οπότε και δεν διαγωνιζόταν σε εθνική κατηγορία).

### Τίτλοι

* 1 Τουρνουά 20ρίδος ΑΟΝΣ: 1948

#### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1945-46 | 1 | Πανελλήνιο | 4 | - | 0-3 | - | - |  ? | - | - | - | - | - |
| 1946-47 | 1 | Πανελλήνιο | 4 | - | 2-4 | - | - |  ? | - | - | - | - | - |
| 1948-49 | 1 | Πανελλήνιο | 2 | - | 5-1 | 1-1 | - |  ? | - | - | - | - | - |
| 1953-54 | 1 | Πανελλήνιο | 7-8 | - | 0-2 | - | - |  ? | - | - | - | - | - |
| 1960-61 | 1 | Πανελλήνιο | 5 | - | 2-4 | - | - |  ? | - | - | - | - | - |
| 1961-62 | 1 | Πανελλήνιο | 2 | - | 4-2 | 1-2 | - |  ? | - | - | - | - | - |
| 1962-63 | 1 | Πανελλήνιο | 2 | - | 4-2 | - | - |  ? | - | - | - | - | - |
| 1963-64 | 1 | Α' Εθνική | 7 | - | 6-12 | - | - | Αλέκος Κοντοβουνήσιος | - | - | - | - | - |
| 1964-65 | 1 | Α' Εθνική | 8 | - | 4-14 | - | - |  ? | - | - | - | - | - |
| 1965-66 | 1 | Α' Εθνική | 9 | - | 3-15 | - | - | Πέτρος Πετράκης | - | - | - | - | - |
| 1978-79 | 1 | Α' Εθνική | 14 | - | 0-26 | - | - | Η. Μπουγιούρης | Δ' Φάση | 2 | - | - | - |
| 1979-80 | 2 | Β' Εθνική | 6-7 | - |  ? | - | - | Μανώλης Ζαχαράκης | Γ' Φάση | 2 | - | - | - |
| 1980-81 | 2 | Β' Εθνική | 5-6-7 | - |  ? | - | - | Θανάσης Τσαούσης | Δ' Φάση | 3 | - | - | - |
| 1981-82 | 2 | Β' Εθνική | 8-9 | - |  ? | - | - | Θανάσης Τσαούσης | Β' Φάση | 1 | - | - | - |
| 1982-83 | 2 | Β' Εθνική | 8 | - |  ? | - | - | Θανάσης Τσαούσης | Γ' Φάση | 1 | - | - | - |
| 1983-84 | 2 | Β' Εθνική | 12 | - |  ? | - | - | Στέλιος Κοντινός | Β' Φάση | 1 | - | - | - |
| 2015-16 | 4 | Γ' Εθνική | 3 | - | 26-19 | - | - | Ρήγας Παπαργυρόπουλος | - | - | - | - | - |
| 2016-17 | 3 | Β' Εθνική | 8 | - | 15-15 | - | - | Γιάννης Ντιμπ | - | - | - | - | - |
| 2017-18 | 3 | Β' Εθνική | 4 | - | 17-13 | - | - | Χρήστος Γκαβανόπουλος | 2η - Α' Φάσης | 2 | - | - | - |
| 2018-19 | 3 | Β' Εθνική | 3 | - | 21-9 | 1-0 | - | Σωκράτης Ψαρόπουλος | 4η - Α' Φάσης | 4 | - | - | - |
| 2019-20 | 2 | Α2 Εθνική | 12 | - | 7-14 | - | - | Νίκος Κόκκαλης | 2η - Α' Φάσης | 1 | - | - | - |
| 2020-21 | 2 | Α2 Εθνική | 9 | - | 6-7 | - | - | Νίκος Κόκκαλης | 1η - Α' Φάσης | 1 | - | - | - |

### Πρόσωπα

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Αθ Αλευράς |
|  | Κώστας Ανδρεόπουλος |
|  | Αγ Αντωνόπουλος |
|  | Σπ Βασιλόπουλος |
|  | Δημήτρης Γερομιχαλός |
|  | Βασίλης Γεωργίου |
|  | Χρήστος Γκαβανόπουλος |
|  | Αν Γρηγορίου |
|  | Δάλλας |
|  | Γιώργος Δεμερούδης |
|  | Δημήτρης Δεμερούδης |
|  | Δούσμανης |
|  | Μανώλης Ζουμαδάκης |
|  | Μανώλης Ζαχαράκης |
|  | Ηλίας Θεοδώρου |
|  | Ναούμ Θύμνιος |
|  | Γιάννης Ιωάννου |
|  | Μανουέλ Καλαντζής |
|  | Μανώλης Καλαντζής |
|  | Δημήτρης Καραδολάμης |
|  | Αν Κατσαρός |
|  | Νίκος Κόκκαλης |
|  | Κίμων Κοκορόγιαννης |
|  | Παναγιώτης Κοκκορογιάννης |
|  | Γιάννης Κόκλας |
|  | Ανδρέας Κοντινός |
|  | Στέλιος Κοντινός |
|  | Αλέκος Κοντοβουνήσιος |
|  | Κ Κοντογιάννης |
|  | Γιώργος Κορακίτης |
|  | Άγγελος Κουλουριώτης |
|  | Μιχαήλ-Κοσμάς Κουρής |
|  | Τάκης Κουρπάς |
|  | Νίκος Κούτουλας |
|  | Λαμπίρης |
|  | Αλέκος Λάππας |
|  | Γρηγόρης Μαθιός |

 | 

| Εθν | Ονοματεπώνυμο |
| --- | --- |
|  | Γιάννης Μαλτέσιος |
|  | Αντώνης Μάντζαρης |
|  | Βασίλης Μαρκολέφας |
|  | Π. Μεταξάς |
|  | Αντρέας Μολφέτας |
|  | Κώστας Μουρούζης |
|  | Μπερτσιάνου (αδερφοί) |
|  | Η. Μπουγιούρης |
|  | Νίκος Μπουντούβης |
|  | Γιάννης Ντιμπ |
|  | Γιώργος Ξηρουχάκης |
|  | Γιώργος Οικονόμου |
|  | Δημήτρης Παπαδημητρίου |
|  | Ρήγας Παπαργυρόπουλος |
|  | Νίκος Παπαρέγκας |
|  | Πέππας |
|  | Πέτρος Πετράκης |
|  | Γιάννης Πίσκουλης |
|  | Ρακιντζής |
|  | Ρουσόπουλος (αδερφοί) |
|  | Νίκος Σκυλακάκης |
|  | Κώστας Σταυρόπουλος |
|  | Κ Σωκαράς |
|  | Λάζαρος Τασόπουλος |
|  | Θανάσης Τσαούσης |
|  | Νίκος Τσαούσης |
|  | Τσολάκης |
|  | Γιώργος Τσούφης |
|  | Ηλίας Τσώνος |
|  | Χατζηδιάκος |
|  | Διονύσης Χοντζάκης |
|  | Σπ Χρήσιμος |
|  | Αντώνης Χρηστέας |
|  | Χρυσικός |
|  | Σωκράτης Ψαρόπουλος |
|   | Γιάννης Αντετοκούνμπο |
|  | Νίκολα Στανόγεβιτς |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Κώστας Μουρούζης |  ???? - 1966 |
|  | Μιχάλης Μιχελάκος | Ιαν. 2011 - σημ. |

 |  |

#### Τρέχουσα αγωνιστική περίοδος

Κατά την τρέχουσα αγωνιστική περίοδο, 2021-22, ο Τρίτων Αθηνών λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης. Σε αυτό συμμετέχουν 15 σύλλογοι από ολόκληρη την ελληνική επικράτεια, συγκροτώντας ένα και μοναδικό Όμιλο. 

Στο θεσμό του Κυπέλλου Ελλάδος ο σύλλογος των Σεπολίων εντάχθηκε στην 1η Αγωνιστική της Α' Φάσης. Κατόπιν ήττας με σκορ 69-79 από το Μαρούσι αποκλείστηκε από τη συνέχεια της διοργάνωσης.

Έδρα του συλλόγου είναι το Κλειστό Γυμναστήριο Στρέφη, χωρητικότητας 300 καθήμενων θεατών. Καθήκοντα πρώτου προπονητή διατηρεί από τον Ιανουάριο του 2011 ο Μιχάλης Μιχελάκος.

Τμήμα καλαθοσφαίρισης γυναικών
------------------------------

### Ιστορική αναδρομή

Ο Τρίτων δημιούργησε - σχεδόν ταυτόχρονα με την ανδρική - την πρώτη του γυναικεία ομάδα καλαθοσφαίρισης. Την ομάδα εδραίωσε το 1945 ο Νίκος Σκυλακάκης. Πρώτη εγγεραμμένη αθλήτρια ήταν η Έλλη Παπαθεωφίλου.

Αρχικά ο Τρίτων διαγωνιζόταν στο Πρωτάθλημα Αθηνών-Πειραιώς, καθώς μέχρι το 1967 δεν είχε δημιουργηθεί Πανελλήνιο Πρωτάθλημα. Ενδεικτικό της καλής δουλειάς που γινόταν στον Τρίτωνα είναι το γεγονός ότι από τη δωδεκάδα της Εθνικής Ελλάδος Γυναικών το 1955, οι πέντε ήταν αθλήτριες της ομάδας (Αργυρώ Βαρελοπούλου, Λιάνα Γρήγουρα, Όλγα Ηρωίδου, Ευδοκία Κορρέ και Ματίνα Χριστακοπούλου).

### Πρόσωπα

**Διακεκριμένες καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Αργυρώ Βαρελοπούλου |
|  | Λιάνα Γρήγουρα |
|  | Όλγα Ηρωίδου |
|  | Ελένη Κάνδια |
|  | Ευδοκία Κορρέ |
|  | Έλλη Παπαθεωφίλου |
|  | Ματίνα Χριστακοπούλου |

 |  |

Παραπομπές
----------

1. 1 2 3 4 5 6  «Πώς θα πάμε στο γήπεδο του Τρίτωνα». Έσπερος Καλλιθέας. Ανακτήθηκε στις 11 Σεπτεμβρίου 2021.
2. 1 2 3 4 5 6 7  Μπακόλας, Γιώργος. «Α.Ο. Τρίτων Αθηνών: Ολική Επαναφορά». Eurohoops.net. Ανακτήθηκε στις 11 Σεπτεμβρίου 2021.
3. 1 2  «Οι ομάδες της Α2: Τρίτωνας». Basketblog.gr. 2 Οκτωβρίου 2020. Ανακτήθηκε στις 11 Σεπτεμβρίου 2021.
4. 1 2 3 4 5 6 7 8  Μπράτσος, Νάσος (9 Απριλίου 2017). «Τρίτων: Ιδρύεται στον απόηχο του κατοχικού λιμού το 1942 – Συνεχής προσφορά στον αθλητισμό». ErtNews.gr. Αρχειοθετήθηκε από το πρωτότυπο στις 13 Σεπτεμβρίου 2021. Ανακτήθηκε στις 13 Σεπτεμβρίου 2021. CS1 maint: Unfit url (link)
5. ↑  «Τα γήπεδα μπάσκετ στα Σεπόλια «μεταμορφώνονται» προς τιμήν του Γιάννη Αντετοκούνμπο». LiFO. 30 Ιουλίου 2021. Ανακτήθηκε στις 11 Σεπτεμβρίου 2021.
6. 1 2  «Οι κορυφαίοι των ελληνικών πάγκων: Κώστας Μουρούζης». Esake.gr. 10 Σεπτεμβρίου 2018. Ανακτήθηκε στις 13 Σεπτεμβρίου 2021.
7. ↑  «Κύπελλο Ανδρών 1975-1976». Ελληνική Ομοσπονδία Καλαθοσφαίρισης. Αρχειοθετήθηκε από το πρωτότυπο στις 13 Σεπτεμβρίου 2021. Ανακτήθηκε στις 13 Σεπτεμβρίου 2021. CS1 maint: Unfit url (link)
8. ↑  «Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Κύπελλο Ανδρών: Μεγάλη πρόκριση για Μαρούσι». Sport-fm.gr. 4 Σεπτεμβρίου 2021. Ανακτήθηκε στις 13 Σεπτεμβρίου 2021.
10. ↑  «Κύπελλο Ελλάδας: Πρόκριση για Μαρούσι, Καβάλα και Πανερυθραϊκό». Gazzetta.gr. 4 Σεπτεμβρίου 2021. Ανακτήθηκε στις 13 Σεπτεμβρίου 2021.
11. ↑  Γιαννουδάκης, Γιάννης (15 Ιουλίου 2021). «Τρίτωνας: Παραμένει στο τιμόνι ο Μιχελάκος». SuperBasket.gr. Αρχειοθετήθηκε από το πρωτότυπο στις 13 Σεπτεμβρίου 2021. Ανακτήθηκε στις 13 Σεπτεμβρίου 2021. CS1 maint: Unfit url (link)
12. ↑  Σκουντής, Βασίλης (5 Οκτωβρίου 2019). «Ίσα ρε κ@@όπαιδο!». Gazzetta.gr. Αρχειοθετήθηκε από το πρωτότυπο στις 5 Φεβρουαρίου 2020. Ανακτήθηκε στις 13 Σεπτεμβρίου 2021. CS1 maint: Unfit url (link)
13. ↑  Μπακόλας, Γιώργος (8 Ιουλίου 2020). «Νίκος Σκυλακάκης: «Το μπάσκετ με κρατάει στη ζωή»». BasketWorld.net. Αρχειοθετήθηκε από το πρωτότυπο στις 13 Σεπτεμβρίου 2021. Ανακτήθηκε στις 13 Σεπτεμβρίου 2021. CS1 maint: Unfit url (link)

  


|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Καλαθοσφαίριση
* Πύλη:Ελλάδα
 |

 |